
2 DR.31.3.2003 
 
oleh sesebuah negara.  OIC juga telah mencapai kata sepakat bahawa perjuangan rakyat 
Palestin untuk menuntut kemerdekaan bukanlah satu tindakan keganasan.  Pendirian OIC 
adalah selaras dengan pendirian yang diambil oleh Pertubuhan Bangsa-Bangsa Bersatu 
dan mesyuarat-mesyuarat antarabangsa dan di sidang kemuncak NAM, Malaysia juga telah 
memainkan peranan aktif dalam perbincangan isu keganasan dan Malaysia telah 
menekankan pentingnya untuk membezakan tindakan keganasan sebenar dengan 
perjuangan yang sah.   

 Tuan Yang di-Pertua, pendekatan Malaysia agar isu keganasan dikaji secara 
komprehensif pada dasarnya diterima oleh masyarakat antarabangsa.  Namun demikian 
adalah sukar bagi masyarakat antarabangsa menerima pakai satu definisi keganasan yang 
juga merangkumi tindakan keganasan yang dilakukan oleh sesebuah negara disebabkan 
tentangan daripada beberapa buah negara tertentu.  Tindakan keganasan Israel terhadap 
rakyat Palestin dan sikap dingin Amerika Syarikat untuk menyelesaikan isu ini adalah 
manifestasi betapa sukar bagi masyarakat antarabangsa dalam menangani isu keganasan.   

 Tuan Yang di-Pertua:  Ya, Wangsa Maju. 

 Dato’ Zulhasnan bin Rafique:  Terima kasih Tuan Yang di-Pertua dan saya 
ucapkan terima kasih kepada Yang Berhormat Timbalan Menteri  atas satu penjelasan yang 
jelas tentang isu perang menentang keganasan global termasuklah definisi-definisinya dan 
termasuklah punca atau untuk mencarikan root causes - dengan izin - di atas masalah yang 
begitu dahsyat ini.   

Apa yang saya nampak percaturan dasar luar Amerika Syarikat seakan-akan satu 
perjudian untuk mempengaruhi geopolitik dunia.  Ini diperakui sendiri dalam edisi terbaru 
Times Magazine bertarikh 14 Mac 2003, yang menyifatkan Bush Jr. sebagai - dengan izin - 
‘poker player’  atau pemain daun terup yang sanggup menjudikan nasib masyarakat dunia 
dengan percaturan dasar luar negara itu.  Kalau kita bagi contoh, ada banyak contoh, 21 
contoh.  Di sini saya bagi 2, 3 iaitu satu daripadanya rampasan kuasa dengan bantuan CIA, 
mengguling Presiden Mossaddeq (Iran) tahun 1953, serangan tentera udara Amerika 
Syarikat ke atas pusat pentadbiran Muammar Gadaffi, di Libya 1989, pencerobohan ke atas 
Somalia 1992-1995.  

Soalan tambahan:  Apakah motif di sebalik keengganan Amerika Syarikat untuk 
mempelopori usaha dunia dalam mencari penyelesaian isu Palestin-Israel yang rata-rata 
diakui telah menjadi punca sebenar kemelut geopolitik di Timur Tengah?  Dan mengapa 
ancaman keganasan global masih belum dapat dibendung?  Apakah dasar luar Amerika 
yang lantang menghalang state terrorism - dengan izin - yang dilakukan oleh Israel dengan 
mengisytiharkan Baitulmuqaddis sebagai ibu negara Israel dan bersangkutan dengan 
serangannya terhadap Iraq walaupun telah terwujud 40 resolusi terhadap Israel di PBB dan 
telah di veto supaya tindakan resolusi PBB tidak dapat dilakukan diIakukan kepada Israel?    

Datuk Dr. Leo Michael Toyad:  Tuan Yang di-Pertua, memang benar kita 
memandangkan dasar-dasar luar dan juga pendekatan yang diambil oleh Amerika begitu 
memberikan gambaran-gambaran yang telah disebutkan oleh Yang Berhormat tadi, tetapi 
yang penting di sini, kita sebagai sebuah negara yang berprinsip untuk mempertahankan 
supaya prinsip-prinsip kehormatan atau kedaulatan sebuah negara itu, dan juga tidak 
mewujudkan “policy of might is right” di mana kita ingin menyatakan pendirian kita ialah kita 
akan terus berusaha melalui multilateral forum.  Dan pada masa kini juga menggunakan 
PBB, OIC dan NAM supaya perkara-perkara ini jelas.  Dan punca sebenarnya nampaknya 
seperti saya kata awal tadi, dalam jawapan saya bahawa ini  berasalnya dari tidak ada satu 
definisi yang universal yang dapat diterima dan ini menggalakkan di mana kuasa-kuasa 
yang besar dapat mengambil tindakan-tindakan mengikut definisi mereka sendiri, dan itulah 
sebabnya kita tidak dapat menyatakan apa sebenarnya sebab-sebab pihak-pihak Amerika 
Syarikat mengambil tindakan, dan ini adalah mereka sendiri yang dapat menjawab.   

Tuan Yang di-Pertua:  Ya, Bachok. 

Tuan Haji Mahfuz bin Haji Omar:  [Bangun] 

Tuan Mohd. Apandi bin Haji Mohamad:  [Bangun] 



Tuan Yang di-Pertua, pendekatan Malaysia agar isu keganasan dikaji secara komprehensif pada dasarnya diterima oleh masyarakat antarabangsa. Namun demikian adalah sukar bagi masyarakat antarabangsa menerima pakai satu definisi keganasan yang juga merangkumi tindakan keganasan yang dilakukan oleh sesebuah negara disebabkan tentangan daripada beberapa buah negara tertentu. Tindakan keganasan Israel terhadap rakyat Palestin dan sikap dingin Amerika Syarikat untuk menyelesaikan isu ini adalah manifestasi betapa sukar bagi masyarakat antarabangsa dalam menangani isu keganasan. Tuan Yang di-Pertua: Ya, Wangsa Maju. Dato' Zulhasnan bin Rafique: Terima kasih Tuan Yang di-Pertua dan saya ucapkan terima kasih kepada Yang Berhormat Timbalan Menteri atas satu penjelasan yang jelas tentang isu perang menentang keganasan global termasuklah definisi-definisinya dan termasuklah punca atau untuk mencarikan root causes- dengan izin- di atas masalah yang begitu dahsyat ini. Apa yang saya nampak percaturan dasar luar Amerika Syarikat seakan-akan satu perjudian untuk mempengaruhi geopolitik dunia. Ini diperakui sendiri dalam edisi terbaru Times Magazine bertarikh 14 Mac 2003, yang menyifatkan Bush Jr. sebagai- dengan izin- 'poker player' atau pemain daun terup yang sanggup menjudikan nasib masyarakat dunia dengan percaturan dasar luar negara itu. Kalau kita bagi contoh, ada banyak contoh, 21 contoh. Di sini saya bagi 2, 3 iaitu satu daripadanya rampasan kuasa dengan bantuan CIA, mengguling Presiden Mossaddeq (Iran) tahun 1953, serangan tentera udara Amerika Syarikat ke atas pusat pentadbiran Muammar Gadaffi, di Libya 1989, pencerobohan ke atas Somalia 1992-1995. Soalan tambahan: Apakah motif di sebalik keengganan Amerika Syarikat untuk mempelopori usaha dunia dalam mencari penyelesaian isu Palestin-Israel yang rata-rata diakui telah menjadi punca sebenar kemelut geopolitik di Timur Tengah? Dan mengapa ancaman keganasan global masih belum dapat dibendung? Apakah dasar luar Amerika yang lantang menghalang state terrorism- dengan izin- yang dilakukan oleh Israel dengan mengisytiharkan Baitulmuqaddis sebagai ibu negara Israel dan bersangkutan dengan serangannya terhadap Iraq walaupun telah terwujud 40 resolusi terhadap Israel di PBB dan telah di veto supaya tindakan resolusi PBB tidak dapat dilakukan diIakukan kepada Israel?. Datuk Dr. Leo Michael Toyad: Tuan Yang di-Pertua, memang benar kita memandangkan dasar-dasar luar dan juga pendekatan yang diambil oleh Amerika begitu memberikan gambaran-gambaran yang telah disebutkan oleh Yang Berhormat tadi, tetapi yang penting di sini, kita sebagai sebuah negara yang berprinsip untuk mempertahankan supaya prinsip-prinsip kehormatan atau kedaulatan sebuah negara itu, dan juga tidak mewujudkan "policy of might is right" di mana kita ingin menyatakan pendirian kita ialah kita akan terus berusaha melalui multilateral forum. Dan pada masa kini juga menggunakan PBB, OIC dan NAM supaya perkara-perkara ini jelas. Dan punca sebenarnya nampaknya seperti saya kata awal tadi, dalam jawapan saya bahawa ini berasalnya dari tidak ada satu definisi yang universal yang dapat diterima dan ini menggalakkan di mana kuasa-kuasa yang besar dapat mengambil tindakan-tindakan mengikut definisi mereka sendiri, dan itulah sebabnya kita tidak dapat menyatakan apa sebenarnya sebab-sebab pihak-pihak Amerika Syarikat mengambil tindakan, dan ini adalah mereka sendiri yang dapat menjawab. Tuan Yang di-Pertua: Ya, Bachok. Tuan Haji Mahfuz bin Haji Omar: [Bangun]. Tuan Mohd. Apandi bin Haji Mohamad: [Bangun].